
‘తమిళ ఈలం కోసం 33 ఏళ్లు పోరాడిన వేలు పిళ్లై ప్రభాకరన్ ను చాలా మంది ఓ తీవ్రవాదిగానే చూశారు. కొంతమంది మాత్రం ఆయనో పోరాట యోధుడని కీర్తించారు. భగత్ సింగ్, రాజ్గురు, సుఖ్దేవ్, సుభాష్ చంద్రబోస్, చెగువేరా, క్యాస్ట్రో.. ఇలా ఎవరైనా సరే ఆ సమయంలో తీవ్రవాదులుగానే పరిగణించారు. కానీ ఆ యా దేశాల స్వాతంత్ర్యానంతరం వారిని స్వాతంత్య్ర సమరయోధులుగా గుర్తించారు. శ్రీలంకలో ఒకవేళ ప్రత్యేక తమిళ రాజ్యం ఏర్పడి ఉంటే ప్రభాకరన్ ను దేశభక్తుడనేవారా.. తీవ్రవాదిగానే భావించేవారా.. 33 ఏళ్ల సుదీర్ఘ సాయుధ పోరాటం చేసి ప్రభాకరన్ పాత్రను మనోజ్ అద్భుతంగా పోషించారు’ అన్నారు దర్శకుడు అజయ్ ఆండ్రూస్ నూతక్కి.  మంచు మనోజ్ ద్విపాత్రాభినయం చేసిన ‘ఒక్కడు మిగిలాడు’ చిత్రానికి ఆయన దర్శకత్వం వహించారు. ఈ సినిమాలో మనోజ్ ఎల్టీటీఈ కమాండర్  పాత్ర పోషించారు. ఇటీవల విడుదల చేసిన ఈ చిత్రం పోస్టర్ సామాజిక మాధ్మమాల్లో ట్రెండ్ క్రియేట్ చేసిందనీ,  ట్విటర్, ఫేస్బుక్, ఇన్ స్టాగ్రామ్లో లక్షల మంది వీక్షించారనీ యూనిట్ సభ్యులు తెలిపారు. సినిమాలోని వార్ ఎపిసోడ్, పతాక సన్నివేశాలు అద్భుతంగా వచ్చాయని చెప్పారు.  షూటింగ్  పార్ట్ పూర్తి చేసుకొన్న ఈ చిత్రం ప్రసుతం పోస్ట్  ప్రొడక్షన్ దశలో ఉంది. జూన్ లో ఆడియోను, సినిమాను విడుదల చేస్తామని నిర్మాతలు చెప్పారు. మనోజ్ సరసన అనీషా అంబ్రోస్ కథానాయికగా నటించిన ఈ చిత్రంలో అజయ్, జెన్నిఫర్, సుహాసిని, మురళీమోహన్, పోసాని ఇతర ముఖ్య తారాగణం.  ఈ చిత్రానికి ఫొటోగ్రఫీ: వీకే రామరాజు, సంగీతం: శివ ఆర్ నందిగాం, స్ర్కీన్ ప్లే: గోపీమోహన్, నిర్మాతలు: ఎస్.ఎన్.రెడ్డి, ఎన్.లక్ష్మీకాంత్.

‘tamila eelam kosam 33 ellu poraadina velu pillai prabhakaran nu chala mandi oo teevravaadigaane chusaru. kontamandi maatram aayano porata yodhudani keertinchaaru. bhagat sing, rajguru, sukhdev, subhash chandrabos, cheguwera, castro.. ilaa evaraina sare aa samayamlo teevravaadulugaane pariganinchaaru. cony aa yaa deshaala swaatantryaanantaram vaarini swaatantyra samarayodhulugaa gurtinchaaru. srilankalo okavela pratyeka tamila rajyam erpadi unte prabhakaran nu deshabhaktudanevara.. teevravaadigaane bhavinchevara.. 33 ella sudeergha saayudha poratam chesi prabhakaran paatranu manoz adbhutamgaa pooshinchaaru’ annaru darsakudu ajay andrus noothakki.  manchu manoz dwipaatraabhinayam chesina ‘okkadu migiladu’ chitraaniki aayana darsakatvam vahinchaaru. ee cinemalo manoz eltty commander  paatra pooshinchaaru. iteevala vidudala chesina ee chitram poster saamaajika maadhmamaallo trend criate chesindani,  twiter, fasebook, in stagramlo lakshala mandi veekshinchaaranii unit sabhyulu telipaaru. cinemaaloni war episod, pataaka sannivesaalu adbhutamgaa vachaayani cheppaaru.  shooting  part puurti chesukonna ee chitram prasutam post  production dasalo undi. joon loo aadionu, sinimaanu vidudala chestamani nirmaatalu cheppaaru. manoz sarasana anisha ambros kathaanaayikagaa natinchina ee chitramlo ajay, gennifer, suhasini, muralimohan, posani itara mukhya taaraaganam.  ee chitraaniki photography: veeke ramaraju, sangeetam: shiva ar nandigaam, srcheen play: gopimohan, nirmaatalu: es.en.reddi, en.lakshmikant.